作者：曹勋
词牌/韵律：沁园春

paragraphs: 浓绿交阴，脆圆经雨，夏景正新。
遽紫泥封检，红幢建钺，飘然吹起，一片闲云。
禁殿趋班，玉音亲诏，并遣皇华通宝邻。
凌歊去，任重霄温暑，万里风薰。
炎曦正斡天钧。
更午气均齐天地根。
运至精感化，千和万合，涤堤旁说，必自成真。
已约归期，秋风前后，梨枣黄花满地匀。
阊阖晚，待朝元紫府，上达明君。